നാഗാവ്, മഹാരാഷ്ട്ര

മഹാരാഷ്ട്രയുടെ വടക്കൻ കൊങ്കൺ പ്രദേശത്ത്, അറബിക്കടലിന്റെ തീരത്തുള്ള ഒരു തീരദേശ നഗരമാണ് നാഗാവ്. അലിബാഗിൽ നിന്ന് 9 കിലോമീറ്ററും മുംബൈയിൽ നിന്ന് 114 കിലോമീറ്ററും ആണ് ഇവിടേയ്ക്കുള്ള ദൂരം. വൃത്തിയുള്ള തീരവും വാട്ടർ സ്പോർട്സും കാരണം നാഗാവ് ബീച്ച് സഞ്ചാരികളെ ആകർഷിക്കുന്നു.  കടൽത്തീരത്തിന് ഏകദേശം 3 കിലോമീറ്റർ നീളമുണ്ട്. ഇവിടെ ഏതാനും ചെറിയ ഹോട്ടലുകളുണ്ട്. ബാക്കിയുള്ള പ്രദേശം സ്വകാര്യ ഉടമസ്ഥതയിലാണ്.
ജനസംഖ്യ
2011-ലെ സെൻസസ് പ്രകാരം നാഗാവ് ഗ്രാമത്തിൽ ജനസംഖ്യ 4977 ആണ്. അതിൽ 2501 പുരുഷന്മാരും 2476 പേർ സ്ത്രീകളുമാണ്. നാഗാവ് ഗ്രാമത്തിൽ 6 വയസ്സ് വരെയുള്ള കുട്ടികളുടെ ജനസംഖ്യ 337 ആണ്. ഇത് മൊത്തം ജനസംഖ്യയുടെ 6.77% വരും. നാഗാവ് ഗ്രാമത്തിന്റെ ശരാശരി ലൈംഗിക അനുപാതം 990 ആണ്. ഇത് മഹാരാഷ്ട്ര സംസ്ഥാന ശരാശരിയേക്കാൾ (929) കൂടുതൽ ആണ്. സെൻസസ് അനുസരിച്ച് ഇവിടെ കുട്ടികളിലെ ലൈംഗിക അനുപാതം 812 ആണ്, മഹാരാഷ്ട്രയിൽ ഇത് ശരാശരി 894 ആണ്.

മഹാരാഷ്ട്രയുമായി താരതമ്യം ചെയ്യുമ്പോൾ ഈ ഗ്രാമത്തിൽ സാക്ഷരതാ നിരക്ക് കൂടുതലാണ്. 2011 ൽ നാഗാവ് ഗ്രാമത്തിന്റെ സാക്ഷരതാനിരക്ക് 92.89% ആണ്. ഇത് മഹാരാഷ്ട്രയുടെ സംസ്ഥാന ശരാശരിയേക്കാൾ (82.34%) ഉയർന്നതാണ്. നാഗാവിലെ പുരുഷ സാക്ഷരതാ നിരക്ക് 95.98 ശതമാനവും സ്ത്രീ സാക്ഷരതാ നിരക്ക് 89.81 ശതമാനവുമാണ്.
അവലംബം

ചിത്രശാല

വർഗ്ഗം:മഹാരാഷ്ട്രയിലെ ബീച്ചുകൾ